《诸葛武侯宅铭》
魏晋·习凿齿

达人有作，振此颓风，
雕薄蔚采，鸱阑惟丰。
义范苍生，道格时雍。
自昔爰止，于焉龙盘。
躬耕西亩，永啸东峦，
迹逸中林，神凝岩端。
罔窥其奥，谁测斯欢？
堂堂伟匠，婉翮阳朝。
倾岩搜宝，高罗九霄。
庆云集矣，鸾驾三招。

作者简介：（?—约384）东晋襄阳人，字彦威。博学洽闻，以文笔著称。桓温辟为从事，累迁别驾。温出征伐，凿齿或从或守，每处机要，善尺牍论议。以忤温旨，出为荥阳太守。后以足疾居家。及襄阳陷于前秦，苻坚馈赠甚厚。寻襄、邓反正，朝廷欲征典国史，会卒。有《汉晋春秋》，以蜀为正统。另有《襄阳耆旧传》等。